**Podstatné úpravy Súťažného poriadku STO D IDO pre rok 2016**

**Úpravy (v poriadkoch označené červenou alebo zelenou farbou) sú v § 2, 4, 6, 7, 9 a 11, v Etických pravidlách, v pravidlách pre Slovenský pohár 2016 a vo Všeobecných pravidlách IDO**

1. Rušia sa **MINI PRODUKCIE,** ostávajú iba „veľké“ produkcie (25 tanečníkov a viac)

2. Pravidlo o úhrade **štartovného** bolo umiestnené okrem Príspevkového poriadku aj do Súťažného poriadku:

 Po 1.deadline a pred 2.deadlinom prihlásenia je výška štartovného poplatku jeden a pol násobok pôvodného. Po 2.deadline, ak organizátor súhlasí s prihlásením na súťaž, je výška štartovného polpatku dvojnásobná. Po 2. deadline - štartovné prijaté organizátorom nebude vrátené, resp. ak ešte nebolo uhradené, musí byť uhradené v plnej výške!!!

3. V poriadkoch na základe športovej terminológie je upravený pojem porotca na **ROZHODCA**

4. Bolo upravené a doplnené znenie paragrafu o **prestupoch a hosťovaní**. Doplnený text:

Členstvo v súbore automaticky zanikne v prípade, ak je tanečník 3 roky súťažne neaktívny....

V odôvodnenom prípade môže pôvodný klub obmedziť štart na súťažiach v trvaní maximálne 6 mesiacov...... Vo výnimočnom prípade, ak sa bývalý a nový klub nedohodnú o prestupe, môže o prestupe rozhodnúť Prezídium STO D IDO...... Hosťovanie v inom súbore je možné, ak s hosťovaním súhlasí súbor, prostredníctvom ktorého je tanečník registrovaný ako člen v STO D IDO.

5. Boli upravené pravidlá pre **Hip Hop** – v detskej vekovej kategórii sóla budú rozdelené na „A“ a „B“ výkonnostnú kategóriu:

Možnosť štartu v súťaži Majstrovstiev SR 2016 Hip Hop sólo a duo je podmienená účasťou v súťaži Slovenského pohára 2016 (DVK duo a JVK sólo a duo minimálne jedno kolo súťaže SP 2016). ...... V DVK sólo sa MSR 2016 zúčastnia iba tanečníci A kategórie. O zaradení do A a B pri prvom súťažnom štarte v roku 2016 rozhodne tréner. Postúpiť z B do A je možné po zisku 10 bodov. Bodové hodnotenie na súťažiach SP je nasledovné:

1. miesto: 10 bodov

2. miesto: 9 bodov

3. miesto: 8 bodov

4. miesto: 7 bodov

5. miesto: 6 bodov

6. miesto: 5 bodov

7. miesto: 4 bodov

8. miesto: 3 bodov

9. miesto: 2 bodov

10. miesto: 1 bod

6. Boli upravené detaily kategorizácie v **Disco Dance**:

Tanečníci (ak nemenia vekovú kategóriu) v roku 2016 súťažia v takej výkonnostnej kategórii (A,B alebo C), do ktorej sa pretancovali v roku 2015..... Majstrovstvá Slovenska 2016 Disco Dance skupiny HVK sa uskutočnia iba pre tanečníkov, ktorí sa zúčastnia aspoň dvoch súťaží SP 2016 a sú zároveň členmi STO D IDO (*t.j. delenie na A a B v****HVK skupinách******zaniklo***).

V DVK sólo dievčatá „**C**“ stačí na postup do „B“ zisk **12** bodov!

7. Boli doplnené pravidlá pre **nominácie rozhodcov/porotcov**:

Podmienkou nominácie národných rozhodcov/porotcov na MSR a na medzinárodné súťaže IDO (MS, ME, Svetový pohár) je byť aktívnym trénerom a choreografom (minimálne posledné 2 roky) alebo (pre disciplíny Disco Dance) mať odhodnotené v porote minimálne 2 pohárové súťaže v danom roku. ...... Na MSR (od roku 2016) musia hodnotiť minimálne 4 medzinárodní rozhodcovia/porotcovia

8. V **Etických** pravidlách bolo doplnené pravidlo pre deti:

V detskej vekovej kategórii nie sú dovolené umelé mihalnice a veku neprimeraný make up.

9. V **medzinárodných pravidlách** pre IDO súťaže bolo doplnené:

Dôvodom pre diskvalifikáciu môže byť skutočnosť, že nie je odtancovaná celá úvodná/záverečná minúta (napr.DD sólo, Hip Hop duo…)

Boli upravené pravidlá viacerých párových tanečných disciplín!

10. **Zámer** pre rok **2017**:

Tanečný rok nadchádzajúcej sezóny začať už v novembri, aby mohli byť pohárové súťaže rozložené v lepšom časovom rozpätí.